એ બહેન ઊઠીને જેવાં સાઈડ પર ગયાં કે તરત જ એ ચતુર એની મમ્મીને કહે, ‘જા જલદી અને બન્ને સીટ પર પલાંઠી વાળીને બેસી જા, પેલી જો ખસી ગઈ તે ગુજરાતી નથી લાગતી. એને સમજ નથી પડવાની !’ પ્લેનમાં આજુબાજુવાળાની વાતો સાંભળવાની મજા ખૂબ જ આવે. ક્યારેક કોઈ સમાન વિચારધારાવાળું જણાય અને ક્યારેક બારોબાર કોઈ બીજી બે વ્યક્તિની વાતો સાંભળીને ત્રીજાનું જડબું લટકી જાય એવા વિચારવાળા પણ હોય. ‘તુલસી ઈસ સંસારમેં ભાત ભાત કે લોગ.’ – આ વાક્ય પ્લેન મુસાફરી દરમિયાન એકદમ સચોટ લાગે. વિશ્વાસ નથી આવતો તમને ? નીચે લખેલાં વાક્ય આટલાં વર્ષોની મુસાફરી દરમિયાન કાનોકાન સાંભળ્યાં છે, સાચ્ચે જ !